'''Marginalvælger''' eller '''svingvælger''', en vælger, som kan motiveres til at stemme på forskellige [[Politisk parti|partier]] fra valg til valg. En marginalvælger er dermed det modsatte af en [[kernevælger]]. Marginalvælgeren er karakteriseret ved at stemme efter hvilke emner de finder vigtige (''Issue Voting''), som indebærer at vælgeren stemmer på det parti, der bedst repræsenterer vedkommendes politiske holdninger om et begrænset antal sager - vælgeren stemmer efter mærkesager i stedet for som tidligere efter partiernes [[ideologi]]ske grundholdninger. En opdeling af vælgere mellem dem, der har en stærk, og dem der har en svag partiidentifikation, svarer således til sondringen mellem kernevælgere og marginalvælgere.<ref>Borre, O., Lolle, H. (2007) Kernevælgere og Marginalvælgere. I: Andersen, G.J., Andersen, J., Borre, O., Hansen, M.K., Nielsen, H.J.: Det nye politiske landskab - folketingsvalget 2005 i perspektiv, Academica, Århus.</ref> Særligt [[Kommunikationsmedium|mediedækningen]] op til et folketingsvalg har betydning for, hvor marginalvælgerne sætter deres kryds.
Psykologi Politik Samfund Historie Politiske_valg Sikkerhed Mellemmenneskelige_forhold